DA
17.1.2022
Den Europæiske Unions Tidende
C 24/37
Sagsøgt: Den Europæiske Unions Kontor for Intellektuel Ejendomsret (EUIPO) (ved S. Palmero Cabezas, som befuldmægtiget) Den anden part i sagen for appelkammeret ved EUIPO og intervenient ved Retten: Lian Chen (Seseña Nuevo, Spanien) (ved advokaterne A. González López-Menchero og V. Valero Piña)
Sagens genstand Søgsmål anlagt til prøvelse af afgørelse truffet den 18. november 2019 af Andet Appelkammer ved EUIPO (sag R 2503/2018-2) vedrørende en indsigelsessag mellem Ardex og Lian Chen.
Konklusion 1) Det er ufornødent at træffe afgørelse i sagen.
2) Den Europæiske Unions Kontor for Intellektuel Ejendomsret (EUIPO) bærer egne omkostninger og betaler de af Ardex GmbH og Lian Chen afholdte omkostninger.
(1)
EUT C 161 af 11.5.2020.
Rettens kendelse af 10. november 2021 — KS og KD mod Rådet m.fl.
(Sag T-771/20) (1) (Erstatningssøgsmål – fælles udenrigs- og sikkerhedspolitik – mission Eulex Kosovo – åbenbart, at Domstolen ikke har kompetence) (2022/C 24/49) Processprog: engelsk Parter Sagsøgere: KS og KD (ved F. Randolph, QC, og solicitor J. Stojsavljevic Savic) Sagsøgte: Rådet for Den Europæiske Union (ved A. Vitro, P. Mahnič og K. Kouri, som befuldmægtigede), Europa-Kommissionen (ved Y. Marinova og J. Roberti di Sarsina, som befuldmægtigede) og EU-Udenrigstjenesten (EEAS) (ved S. Marquardt, S. Rodríguez Sánchez-Tabernero og E. Orgován, som befuldmægtigede)
Sagens genstand Søgsmål anlagt i henhold til artikel 268 TEUF med påstand om erstatning for den skade, som sagsøgerne angiveligt har lidt som følge af en række handlinger og undladelser foretaget af Rådet, af Kommissionen og af EEAS i forbindelse med gennemførelsen af Rådets fælles aktion 2008/124/FUSP af 4. februar 2008 om Den Europæiske Unions retsstatsmission i Kosovo, EULEX KOSOVO (EUT 2008, L 42, s. 92) og navnlig i løbet af de under denne mission gennemførte efterforskninger vedrørende bortkomsten af og drabet på sagsøgernes familiemedlemmer, der fandt sted i 1999 i Pristina (Kosovo).
Konklusion 1) Søgsmålet afvises, da det er åbenbart, at Retten ikke har kompetence til at påkende sagen.
2) KS og KD bærer deres egne omkostninger og betaler de af Rådet for Den Europæiske Union og Europa-Kommissionen afholdte omkostninger.